अहिले बलिउडमा बायोपिकको लहरै लागेको छ । नायक, खेलाडी, कमेडीयन सँग-सँगै पोर्नस्टार सन्नी लियोनी समेतको बायोपिक आउने भैसकेको छ । खेलाडीमा क्रिकेट खेलाडी महेन्द्र सिंह धोनी, हक्की खेलाडी सन्दीप सिंहको बायोपिक बनेका छन् ।
त्यसैगरि अब सानिया मिर्जाको पनि बायोपिक बन्ने भएको छ । चर्चित टेनिस खेलाडी सानिया मिर्जामाथि प्रोड्यूसर रानी स्क्रुवालाले बायोपिक बनाउन लागेकी हुन् । यसका लागि उनले सानियासँग सहमति पनि लिइसकेकी छन् ।
उनी अहिले फिल्मका लागि निर्देशकको खोजीमा छिन् । निर्देशक छनोटपछि कलाकारहरु चयन गरिने बताइएको छ । अहिले फिल्मको स्क्रिपटको काम भइरहेको छ ।
यो फिल्ममा सानियाको टेनिस करिअर तथा व्यक्तिगत जिवनलाई प्रस्तुत गरिनेछ । सानियाले पाकिस्तानी क्रिकेट खेलाडी सोयब मल्लिकसँग बिहे गरेकी थिइन् । उनी अहिले गर्भवती छिन् । पाकिस्तानी नागरिकसँग बिहे गरे पनि उनले टेनिसमा भने भारतकै प्रतिनिधित्व गर्दै आएकी छन् ।